ฉีดยาคุมแบบ 1 เดือน มาได้ 2 ปีครึ่งแล้ว ประจำเดือนมาทุกเดือน ไปฉีดตรงตามที่นัดทุกครั้ง เดือนกุมภาพันธ์ ปจด มาวันที่ 12 -16 พอมาเดือน มี.ค. ปจด ยังไม่มา มีโอกาสท้องไหมคะ
สวัสดีค่ะ ยาฉีดคุมกำเนิดชนิดฉีดทุก 1 เดือน เป็นยาฉีดชนิดฮอร์โมนรวม ซึ่งประสิทธิภาพของยาฉีดคุมกำเนิดนั้นถือว่าดีมาก คือมีโอกาสตั้งครรภ์ได้ประมาณ 0.2% หากฉีดได้อย่างถูกต้อง คือฉีดตามกำหนดวันนัด ฉีดเข้าชั้นกล้ามเนื้อ (ไม่เข้าชั้นไขมันใต้ผิวหนัง) และไม่ได้ไปนวดคลึงบริเวณที่ฉีดสำหรับผลข้างเคียงของยาฉีดคุมกำเนิดชนิดฮอร์โมนรวม หากฉีดต่อเนื่องเป็นระยะเวลานาน อาจทำให้ประจำเดือนขาดหายไปได้คล้ายกับยาฉีดชนิดฮอร์โมนเดี่ยว แต่พบได้น้อยกว่า ซึ่งก็ไม่ได้อันตรายแต่อย่างใดอย่างไรก้ตาม แม้ประสิทธิภาพของยาฉีดคุมกำเนิดจะดีมาก แต่ก็ไม่สามาถป้องกันการตั้งครรภ์ได้ 100% ดังนั้นการที่ประจำเดือนไม่มา โอกาสที่จะเกิดจากการตั้งครรภ์ก็เป็นไปได้ แนะนำให้ลองตรวจหาการตั้งครรภ์ดูด้วยค่ะ